Downloaded from YTS.LT
Official YIFY movies site: YTS.LT
Cod 25-43 cu două grupuri?
Exact.
Primul grup să meargă în aval.
Al doilea grup să meargă în aval.
Am format deja un cordon.
Bine. Recepţionat.
Atenţie tuturor...
Patru indivizi intră în apă acum, mai jos de voi.
Ştii ce? Ei sunt.
Sunt pe linia gardului 42 şi mă îndrept spre est.
Bine. Recepţionat.
INCIDENT CRITIC: MOARTEA DE LA GRANIŢĂ
POLIŢIA DE FRONTIERĂ SUA
E UNA DINTRE CELE MAI MARI AGENŢII DE FORŢE DE ORDINE DIN ŢARĂ,
CU PESTE 20.000 DE ANGAJAŢI.
Nu-i nimic. Luaţi loc aici.
SUNT SUBORDONAŢI AGENŢIEI PENTRU VĂMI ŞI PROTECŢIA FRONTIEREI
ŞI AU EFECTUAT PESTE 2 MILIOANE DE REŢINERI ÎN 2023.
Bun. Prezentaţi-vă şi vorbiţi-ne despre cariera dumneavoastră.
- Unde aţi lucrat? - Sunt Rodney Scott.
În 1992, am început ca agent vamal aici, în San Diego.
Apoi am ajuns şeful patrulei din El Centro
şi m-am întors tot ca şef în San Diego.
În februarie 2020, mi s-a propus să devin şeful Poliţiei de Frontieră SUA.
Care sunt obiectivele instituţiei? Care sunt mizele?
Principalul obiectiv
al Poliţiei de Frontieră e să protejeze Statele Unite.
Să ştim cine şi ce pătrunde în casa noastră.
Poate fi vorba de traficanţi de droguri, traficanţi de oameni sau terorişti.
Şi dacă nimeni nu verifică cine sau ce pătrunde în ţară...
suntem în pericol.
Se intră şi se iese din ţară prin 328 de puncte de trecere a frontierei.
şi noi ne asigurăm că vizitatorii chiar părăsesc ţara.
PUNCTUL DE TRECERE A FRONTIEREI SAN YSIDRO SAN DIEGO, CALIFORNIA
28 MAI 2010
Nu se opune arestării. De ce sunteţi violenţi cu el?
Nu ştiu ce se întâmplă...
E clar că face ceva. Nu cooperează.
Era un imigrant ilegal
pe care agenţii încercau să-l ducă înapoi în Mexic.
La frontieră, s-a întâmplat ceva.
Incidentul a avut loc la punctul de frontieră San Ysidro.
Bărbatul se află în stare gravă la un spital din oraş
şi şansele de supravieţuire sunt minime.
Cred că pe la prânz
am auzit ceva la ştiri
despre uciderea cuiva care fusese arestat cu o seară înainte.
Cineva era conectat la aparate, un anume Anastasio Hernández.
În mod normal, când se anchetează un omor,
are loc o şedinţă după descoperirea faptei.
Când se constată că decesul a survenit sau va surveni,
sunt chemaţi criminaliştii.
În cazul ăsta, Poliţia de Frontieră nu ne-a anunţat.
Apoi ni s-a comunicat că a fost tratat ca urgenţă medicală.
Oamenii au mers acasă după tura de noapte,
martorii nu au fost reţinuţi.
Locul faptei fusese curăţat. Practic dispăruse, nu mai exista.
Aşadar nu ştiam exact ce se întâmplase acolo.
CIMITIRUL MOUNT HOPE SAN DIEGO, CALIFORNIA
MARIA PUGA SOŢIA LUI ANASTASIO
Îmi amintesc
că doi poliţişti au venit la noi acasă
ca să ne spună că s-a bătut cu cineva şi se afla în spital.
Nu ne-au spus niciodată ce s-a întâmplat.
Am ajuns la spital. Un asistent a trecut pe lângă noi.
Mi-a spus: "Anastasio e în stare gravă."
Şi...
n-o să uit niciodată privirea fetiţei mele
care era lângă el şi, când m-a văzut, mi-a zis că deja murise.
L-am implorat pe Anastasio să-şi revină.
Să se ridice de acolo.
Pentru copiii noştri, fiindcă avem nevoie de el.
Am fost împreună 20 de ani în San Diego.
Avem cinci copii.
Dar Anastasio nu avea acte.
Şi fusese deportat.
Mi-a zis: "Ştiu să trec înapoi. Nu-ţi face griji."
Nu ne-am imaginat niciodată ce urma să se întâmple.
Le-am promis celor dragi.
Le-am spus că lucrurile nu vor rămâne aşa.
Luna trecută, Anastasio Hernández a murit
după ce agenţii Poliţiei de Frontieră au folosit un pistol cu electroşocuri.
În primul rând, cine era Anastasio Hernández?
Avea 42 de ani.
Se afla în SUA de 26 de ani.
Venise ilegal în adolescenţă ca să lucreze aici.
Construia piscine, se căsătorise aici
şi avea cinci copii cetăţeni americani.
Peste câteva săptămâni, familia va intenta un proces civil.
M-am întâlnit cu Maria.
Desigur, era foarte îndurerată.
Dar, practic, mi-a spus: "Vreau să se facă dreptate."
Când am acceptat cazul,
am înţeles că natura unui proces civil împotriva Poliţiei de Frontieră
seamănă cu plănuirea unui regicid.
Nu ai voie să ratezi.
Ştiam că va fi dificil...
dar mai ştiam încă de la început
şi că acest caz nu era ceea ce părea.
Poliţiei de Frontieră i se ceruse să dea anumite probe şi informaţii,
iar, în anumite privinţe, nu reuşiseră să facă asta.
Încă de la începutul anchetei am avut filmările unor martori,
dar nu se vedea nimic.
Am cerut poliţiştilor de frontieră filmările, ca să vedem ce s-a întâmplat.
Acest sector al frontierei se numeşte Whiskey 2.
E sectorul pe unde se fac deportările.
Ne-am gândit că au monitorizare video.
Ne-au zis că da, dar că nu au înregistrările acelei camere.
Ne duceau cu zăhărelul. Au zis că nu ştiau să folosească sistemul.
Ne-au dat chiar şi locaţia greşită.
După ceva timp, ne-au pus la dispoziţie alte filmări
dinaintea deportării domnului Hernández şi cam atât.
A fost foarte frustrant.
Fiind cea mai aglomerată frontieră din lume,
aţi crede că acea înregistrare există.
Noi n-am primit nimic.
În San Diego, a existat cazul Anastasio Hernández-Rojas.
- Vi-l amintiţi? - Da.
Un imigrant ilegal arestat de Poliţia de Frontieră.
Îl deportau, când acesta şi-a pierdut controlul.
Poliţiştii au reacţionat şi, până la urmă, şi-a pierdut viaţa.
Ce ne puteţi spune despre înregistrările pe care echipa nu le-a prezentat?
Ce părere aveţi?
Nu cunosc situaţia în detaliu,
dar ştiu că cel puţin una dintre camere nu era adevărată.
Era o cameră falsă, instalată demult,
când Poliţia de Frontieră avea un birou în acest punct de trecere.
Camera era acolo ca să-i împiedice pe pietoni să sară poarta.
Vorbim despre o cameră falsă, în stilul anilor '90,
care nu era conectată.
În San Diego, monitorizarea video e limitată şi, în mare, depăşită.
Nimic nu...
Nu am văzut dovezi care arată că ceva a fost şters sau lipseşte.
Bun. Deci nu există nicio înregistrare ştearsă.
Nu există niciuna. Nu.
IULIE 2010
10 News a descoperit noi detalii
despre imigrantul care a murit în timp ce era deportat.
A fost publicat rezultatul autopsiei în controversatul caz Hernández.
Misterul acelei nopţi se adânceşte.
Legistul din San Diego declară drept cauza decesului
un infarct din cauza altercaţiei cu forţele de ordine.
Dar legistul a descoperit metamfetamine în sânge,
ceea ce ne face să ne întrebăm dacă au vreo legătură cu altercaţia.
DEPOZIŢII PROCES CIVIL
Rog avocaţii să se prezinte şi să spună pe cine reprezintă.
Gene Iredale, pentru partea vătămată.
Sunt aici cu Maria Puga, văduva.
- Înţelegeţi că sunteţi sub jurământ? - Da.
Şi că jurământul vă impune să spuneţi adevărul?
Da.
POLIŢIST DE FRONTIERĂ
Să vorbim despre întâlnirea cu domnul Hernández.
Aţi monitorizat comportamentul lui Anastasio,
dar nu părea în stare de ebrietate, nu?
Nu părea în stare de ebrietate.
Şi...
- Nu era înarmat? - Nu.
- Nici droguri? - Nu.
Atunci...
- Nu părea să fi consumat droguri, nu? - Nu vă pot spune cu exactitate.
L-aţi dus cu maşina în zona cunoscută drept Whiskey 2?
Da, domnule.
- Urma să se întoarcă în Mexic? - Da, domnule.
- I-aţi scos cătuşele. - Da.
După ce i-aţi eliberat o mână,
a început să se mişte prea mult şi nu v-aţi mai simţit în siguranţă.
- Corect? - Da.
- L-aţi apucat pe Anastasio? - Da.
- Şi v-aţi luptat cu el? - Da.
Îi lovea pe agenţi.
Se zbuciuma şi zvâcnea ca un aligator.
Dacă aţi urmărit "The Crocodile Hunter" ştiţi ce fac crocodilii cu prada.
Se rostogolesc.
Vă amintiţi dacă domnul Hernández s-a calmat până la urmă?
Nu-mi amintesc.
- Nu vă amintiţi să se fi întâmplat? - Nu-mi amintesc, domnule.
- Şi aţi folosit forţa? - Da, am folosit tehnici de imobilizare.
- Vă e greu să folosiţi cuvântul "forţă"? - Nu.
Aţi folosit forţa, da?
Tehnici de imobilizare e o descriere mai potrivită.
Ştiţi cum se spune în spaniolă "nu pot să respir"?
Nu.
L-aţi auzit încercând să spună "nu pot să respir"?
Nu.
Dacă urli şi ţipi înseamnă că aerul se mişcă şi respiri.
În acele momente vă uitaţi la mulţimea care se aduna.
- Aşa este? - Da.
Şi unii oameni din mulţime v-au spus:
- "Nu mai fiţi atât de brutali." - "Opriţi-vă." Corect.
- "Nu-l mai loviţi." - Aşa este.
Nu am înţeles de ce... Cred că s-au luat după strigătele lui.
"Nu mă mai loviţi." În fine.
Mulţimea l-a auzit şi a început să repete ce spunea el.
M-am uitat la el şi la mulţime. Le-am zis: "Nimeni nu-l loveşte."
Era întins pe jos şi se dădea cu capul de asfalt.
Singur îşi făcea rău. N-am înţeles ce spunea.
- Se dădea singur cu capul de asfalt? - Da.
Eram îngrijoraţi că se rănea singur
şi nu voiam să ne rănească sau să se rănească.
- L-aţi imobilizat pentru binele lui. - Aşa este.
Şi mulţimea a crezut pe nedrept că e un act de violenţă, aşa e?
Şi nu au înţeles
că domnul Hernández se lovea singur şi îşi provoca singur durere?
Şi nu au înţeles
că agenţii îşi făceau datoria şi nimic mai mult.
Încercau să-l împiedice să-şi facă rău.
Da. Şi au reuşit să-l împiedice cu succes, până a intrat în stop respirator, aşa e?
Da.
Măcar l-au ajutat într-atât. Mulţumesc, Esel!
Am încheiat la 13:25.
În acel moment, aveam declaraţiile agenţilor.
Avem o filmare în care nu se vedea nimic.
Şi atât. Cazul era neconcludent.
Sunt jurnalist de multă vreme.
JURNALIST DE INVESTIGAŢIE
Toată cariera mea, am scris despre Poliţia de Frontieră.
Când Anastasio a fost ucis, mi-am dat seama că trebuie să cercetez.
Am sunat organele responsabile de anchetă: Poliţia de Frontieră şi Poliţia San Diego.
Am primit puţine informaţii.
Dar existaseră martori oculari. Li se auzeau vocile pe înregistrare.
Poliţia nu reuşise să îi găsească.
Aşadar, am început vânătoarea.
Timp de o lună, am vorbit cu mai multe persoane din Mexic.
Am vorbit cu oricine care ştia despre caz.
În cele din urmă, am găsit pe cineva care fusese acolo în acea noapte.
Se aflase pe un pod şi înregistrase totul.
Era o nouă probă,
dar martorul se temea că Poliţia de Frontieră se va răzbuna.
Acea persoană a spus:
"John mă poate contacta, dar nu-i dau înregistrarea."
"Nu îl las să o vadă, dar o să-i spun ce am văzut."
Poţi să-mi povesteşti ce ai văzut?
Eram pe pasarelă,
chiar deasupra locului unde se afla Anastasio.
- Le-ai văzut feţele? - Da.
Poliţia de Frontieră a spus că Anastasio a fost recalcitrant.
Că ar fi luat droguri. E adevărat?
Eu am văzut altceva. A fost electrocutat şi bătut.
De ce ai scos telefonul şi ai făcut înregistrarea?
Am auzit un strigăt înfiorător.
Dar mai erau şi alte persoane la sol care i-au văzut şi erau în trecere.
Un agent s-a întors către unul din ei, i-a smuls telefonul din mâini
şi a întrebat: "Ce ai înregistrat? O să şterg tot."
- L-ai auzit spunând asta? - Da.
Prin urmare...
sunt foarte speriată.
Am vorbit cu ea multă vreme.
Pe atunci avea 22 de ani.
Era foarte speriată.
A respins orice sugestie.
A trecut timpul...
Câteva luni.
Dar aveam numărul ei.
Şi îi trimiteam cazuri foarte suspecte.
Persoane împuşcate, ucise şi agresate la frontieră.
Cred că asta a convins-o.
Mi-a luat doi ani,
dar a spus, în sfârşit: "O să-ţi trimit filmarea."
Mi-a trimis un CD într-un plic.
Expeditorul era Disneyland.
Doamne sfinte!
Vedeţi-vă de drum! Dispăreţi!
Doamne!
Dă-i de la început.
În depoziţii, agenţii au spus
că Anastasio s-a ridicat,
a încercat să-i atace, s-a aruncat asupra lor
şi i-a lovit.
Aici văd doar pe cineva care s-a întins pe asfalt.
Staţi să reduc puţin granulaţia, ca să vedem mai bine.
În punctul acesta,
se aude un agent urlând de trei ori: "Nu te mai opune!"
Nu te mai opune!
Dar el nu se opune.
Părerea mea, în situaţia asta,
e că nu-i spune asta lui Anastasio.
Spune asta ca toţi martorii să creadă
că tipul era recalcitrant.
Vedeţi că agenţii se adună grămadă şi îl lovesc.
Se vede braţul şi pumnul.
Apoi un agent îl apucă de pantaloni.
Nu ştiu ce e în mintea agenţilor,
dar am impresia că încercau să-i dea o lecţie,
fiindcă el nu e deloc ameninţător.
- Ce vrem? - Dreptate pentru Anastasio!
- Când să se facă dreptate? - Acum!
- Ce vrem? - Dreptate pentru Anastasio!
Comunitatea de sud-americani cere lămuriri
cu privire la moartea lui Anastasio Hernández-Rojas.
Dreptate!
O nouă înregistrare de acum doi ani
obţinută de jurnalistul John Carlos Frey
şi difuzată într-o emisiune vineri seara la PBS
a generat noi apeluri pentru dreptate în acest caz.
Au existat proteste
şi în Boston, Los Angeles, Miami şi San Francisco.
Nu vă ascundeţi în spatele insignei!
Nu vă ascundeţi în spatele uniformelor!
John Carlos Frey, ce urmează?
Ştiu că există un proces civil pe rol.
Nu avem numele agenţilor. Nu au fost demarate proceduri penale.
Familia aşteaptă de doi ani.
Sperăm să atragem atenţia congresmenilor şi să urgentăm puţin cazul.
IULIE 2012
Deja exista un proces civil.
După protestele publicului,
se implică şi Departamentul de Justiţie.
Un mare juriu demarează o anchetă
menită să stabilească răspunderea penală individuală.
Se întâmpla în timp ce continuăm cu depoziţiile pentru procesul civil.
AGENT CBP
Ştiţi că există o anchetă demarată de un mare juriu.
- Aşa este? - Da.
Şi că această procedură reprezintă o anchetă penală
privind moartea lui Anastasio Hernández-Rojas?
Da.
Bine.
În noaptea incidentului cu domnul Hernández,
dumneavoastră aţi fost cel care l-a electrocutat
şi eraţi de faţă când a intrat în stop respirator?
Obiectez! E o întrebare nefondată. Vă recomand să nu răspundeţi.
Refuz să răspund în baza Amendamentului 5.
Când aţi început să îl electrocutaţi,
v-aţi întors ca să interceptaţi un bărbat şi o femeie
care filmau cu telefonul, aşa e?
În baza sfaturilor avocatului, refuz să răspund la întrebare.
Aţi încercat să-l electrocutaţi,
deşi nu a opus niciun pic de rezistenţă.
Refuz să răspund la întrebare.
Credeaţi că bărbatul şi femeia înregistraseră incidentul.
Aşa este?
În baza sfaturilor avocatului, refuz să răspund.
Aţi vrut să-l răniţi, aşa este?
Refuz să răspund la întrebare.
Apoi dumneavoastră, personal,
aţi şters înregistrarea din telefon.
Aşa este?
În baza sfaturilor avocatului, refuz să răspund.
După ce marele juriu încheie ancheta şi nu dispune nicio măsură, voi răspunde.
După ce Departamentul de Justiţie a confirmat formarea unui mare juriu
în această dimineaţă,
familia lui Anastasio Hernández-Rojas a afirmat că e un pas în direcţia bună.
Au fost doi ani grei de aşteptare.
Sunt recunoscătoare Departamentului de Justiţie.
pentru anchetarea acestui caz.
Se pare că Departamentul de Justiţie chiar îşi face treaba.
Au afirmat că se angajează să-şi folosească toate resursele
ca să ancheteze cazul şi se pare că se ţin de cuvânt.
SEPTEMBRIE 2013
LA 14 LUNI DUPĂ CONSTITUIREA MARELUI JURIU PENTRU ANCHETĂ,
NU EXISTĂ NOI INFORMAŢII DE LA DEPARTAMENTUL DE JUSTIŢIE.
10 News a contactat avocaţii guvernului.
Ni s-a spus că e un dosar pe rol şi nu pot face comentarii.
APRILIE 2015
Marele juriu analizează cazul de trei ani deja.
Nu ştim dacă se apropie de final sau nu.
Am întrebat, dar nu am primit răspuns.
Toţi ştim că sunt vinovaţi.
Copiii mei tot întreabă: "De ce l-au omorât pe tata? De ce?"
Nu ştiu ce să le răspund. Cresc şi încă poartă durerea în suflet.
Prin urmare, vrem să se facă dreptate.
NOIEMBRIE 2015
Departamentul de Justiţie a anunţat vineri
că niciun poliţist de frontieră nu va fi urmărit penal
pentru uciderea lui Anastasio Hernández-Rojas.
Departamentul de Justiţie afirmă că nu există destule dovezi,
deşi filmarea unui martor ocular arată că acesta a fost electrocutat şi bătut.
Funcţionarii federali declară că agenţii nu au acţionat cu răutate.
Spun că metamfetamina ingerată i-a grăbit sfârşitul.
Această decizie e sfâşietoare pentru familia lui Anastasio,
dar Poliţia de Frontieră operează de mult
în condiţii de impunitate în ţară.
SEDIUL POLIŢIEI DE FRONTIERĂ WASHINGTON DC
Sunt Raul Ortiz, şeful Poliţiei de Frontieră SUA.
Îmi puteţi spune prin ce se deosebeşte Poliţia de Frontieră de alte agenţii?
Avem o tradiţie foarte puternică
şi sunt foarte mândru de faptul că funcţionăm de 98 de ani.
Încă suntem activi şi respectăm tradiţiile.
Ne considerăm trupe paramilitare şi avem o structură pe bază de grade.
În jur de 36% dintre agenţii mei sunt foşti soldaţi.
Tradiţia e foarte importantă.
Ne ghidăm după mottoul: "Onoarea e pe primul loc."
Deci...
Credeţi că publicul înţelege atribuţiile acestei slujbe?
Nu cred.
Comunităţile de la frontieră nu înţeleg deloc
cum operăm, cu ce ne ocupăm.
Totodată, suntem o organizaţie mare.
Avem aproape 3000 de funcţionari
şi circa 20.000 de poliţişti de Frontieră, plus contractori şi alţii.
Poliţia de Frontieră dispune de 24.000 de angajaţi.
Avem un buget de 6,1 miliarde de dolari.
Presiunea este foarte mare
şi aşteptările sunt pe măsură.
Ni se cere să facem tot ce putem
ca să protejăm frontiera, comunităţile şi să avem grijă de noi.
Pentru acest documentar
analizăm un caz din San Diego, Anastasio Hernández-Rojas.
Vă amintiţi de el?
Nu-mi amintesc suficient, încât să port o conversaţie pe tema lui.
Cel de la Whiskey 2, nu? Aşa e.
Deci instituţia există de aproape un secol...
dar niciun poliţist de Frontieră nu a fost condamnat
pentru folosirea letală a forţei în acest caz.
Ar trebui să verificaţi statistica.
Şi vreau să... Da.
Eu aş avea grijă cu această afirmaţie.
Îmi vine în minte un nume: Compian Ramos.
Nu a fost graţiat?
Ba da, dar a fost urmărit penal... Da.
Şi punerea sub urmărire penală...
Totul depinde de procurorii federali care se ocupă de cazuri
după terminarea anchetei...
CBP A DAT ŞI ALTE EXEMPLE DE AGENŢI URMĂRIŢI PENAL.
NICIUNUL DINTRE CAZURI NU IMPLICĂ FOLOSIREA LETALĂ A FORŢEI BRUTE.
Bine.
Deci angajaţii sunt traşi la răspundere.
Există mecanisme de control şi responsabilizare.
Avem mecanisme de control şi monitorizare
la Poliţia de Frontieră, CBP şi DHS,
la care se adaugă monitorizare suplimentară.
Fie că analizăm regulile pentru aplicarea forţei,
fie că lucrăm cu alte organizaţii...
Ne străduim să fim tot mai buni ca organizaţie.
FEBRUARIE 2017
Deşi Departamentul de Justiţie nu i-a dat pe agenţi în urmărire penală,
procesul civil încă este în desfăşurare.
Guvernul l-a amânat timp de trei ani,
tot făcând recurs.
Mi-am făcut griji că vom pierde martorii. Mi-am făcut griji că timpul trece.
Am decis să ajungem la o înţelegere.
FAMILIA E DE ACORD SĂ PRIMEASCĂ 1 MILION DE DOLARI
Această înţelegere nu înseamnă dreptate.
Viaţa soţului meu nu are preţ.
Trebuie să denunţăm în continuare
toate abuzurile de putere ale acestei agenţii.
Nu vreau ca alte familii să treacă prin această durere.
Nu vreau să sfârşească şi alţii ca Anastasio.
Acesta era unul din locurile lui preferate.
Au trecut mulţi ani... dar parcă toate astea s-au întâmplat ieri.
- Se vede că încă-l simţi aproape. - Da.
Am o fotografie de-a lui Anastasio. Înainte să plec de acasă, îi vorbesc.
- Mereu. - Şi-ţi răspunde?
Într-o zi o să-mi răspundă.
Dar... mi-am luat un angajament.
Să fac dreptate pentru soţul meu.
Dar procesul civil s-a finalizat.
Şi marele juriu a încheiat ancheta.
Dacă vrei să-i faci dreptate,
cred că drumul e foarte greu.
Da, ei au crezut că, dacă-mi dau un cec...
aşa se face dreptate.
Dar trebuie să-i facem să ne asculte.
Trebuie să-i facem să înţeleagă şi să vadă
că s-a comis o nedreptate.
FACULTATEA DE DREPT UNIVERSITATEA CALIFORNIA
Bun. Deci...
Astăzi o să discutăm drepturile universale ale omului.
În acest curs, o să vorbesc
despre ce sunt drepturile omului şi ce garanţii oferă.
Şi mi-aş dori să vă familiarizaţi cu lucrurile pe care nu le ştiţi încă,
dar ar trebui să le ştiţi ca să răspundeţi întrebărilor.
Poliţia de Frontieră a tergiversat acest caz cât de mult a putut
şi ne-am săturat.
E clar ca bună ziua
că e ceva în neregulă cu această agenţie.
Andrea Guerrero de la Coaliţia Comunităţilor de la Frontiera Sudică
e colega mea de la Drept.
Când mi-a spus despre cazul lui Anastasio, deja aveam o experienţă de zece ani
în care mă ocupasem de ucideri desfăşurate de autorităţi
în Columbia şi Guatemala, aşa că ştiam situaţia.
Am zis: "Te-ai gândit să duci cazul înaintea unei curţi internaţionale?"
Doar aici poţi da în judecată SUA pentru încălcarea drepturilor omului.
Nimeni nu va face închisoare,
dar întreaga Poliţie de Frontieră va fi trasă la răspundere.
Felul în care forţa excesivă e definită în Statele Unite
poate încălca dreptul internaţional.
Judecătorii Comisiei Interamericane
sunt experţi în dreptul internaţional al drepturilor omului
şi vor da o sentinţă în baza acelor legi.
Nu în baza legilor americane.
Şi ce va urma după aceea? Care e obiectivul?
Dacă sentinţa ne e favorabilă,
înseamnă că SUA încalcă drepturile omului.
Iar asta ne dă şansa
să schimbăm legile Statelor Unite.
Ca să ducem acest caz acolo, trebuie să refacem ancheta
şi să aflăm mai multe despre cum operează Poliţia de Frontieră.
EVENIMENT PENTRU COMUNITATE
Următoarea invitată e foarte curajoasă.
A lucrat la Poliţia de Frontieră
şi acum critică această instituţie şi e aliata noastră în această luptă.
Jenn Budd.
Pedro spunea
că agenţii de Frontieră comit multe acte violente
şi crime îngrozitoare împotriva imigranţilor,
dar nu sunt niciodată traşi la răspundere.
Să vorbim despre cel mai recent caz.
Au afirmat că un tânăr a vrut să lovească un agent cu o piatră,
aşa că agentul l-a împuşcat de patru ori.
E o tâmpenie. Dar nu fac asta doar cu imigranţii.
Asta li se întâmplă şi americanilor care intră în contact cu aceşti agenţi,
ceea ce mă deranjează.
Am fost poliţistă de frontieră şase ani.
Am plecat în iunie 2001.
Aveam de ales între să promovez
şi să tac despre anumite lucruri pe care le făcea şeful meu,
sau să demisionez.
Până la urmă am demisionat.
Apoi am încercat să înţeleg
în ce a constat implicarea mea ca agent de frontieră.
Simţeam că am făcut parte dintr-un sistem crud.
Mă simţeam vinovată
că am purtat acea uniformă.
Aşadar, obiectivul meu a fost
să spun adevărul despre Poliţia de Frontieră.
Aşa am luat legătura cu Coaliţia Comunităţilor de la Frontiera Sudică.
Andrea m-a rugat să vin şi mi-a zis:
"Vrem să citeşti cazul Anastasio şi să vezi dacă observi ceva."
Maria Puga, văduva lui Anastasio, era şi ea acolo.
I-am spus ce urma să fac. Nu ştiam dacă o să găsesc ceva.
Maria m-a luat în braţe şi a început să plângă:
"Ştiam că nu toţi agenţii de frontieră sunt răi."
Aşa am ajuns să mă implic.
Zoe! Vino-ncoace, Zozo!
Bravo!
Ce cuminte eşti! Bravo, Zozo!
UNDEVA ÎN APROPIERE DE FRONTIERA SUA - MEXIC
Bună ziua, domnule Frey! Sunt Jenn Budd.
Am lucrat la Poliţia de Frontieră.
Am fost rugată să arunc o privire asupra cazului Anastasio Hernández.
Am înţeles că aţi scris mult despre el
şi e ceva ce nu cred că aţi realizat.
Aţi întâlnit vreodată acronimul CIT?
E al echipei de intervenţii pentru incidente grave.
Mi-am sunat câţiva cunoscuţi
şi cineva lucrase ca agent 20 de ani şi urma să se pensioneze
şi nu auzise niciodată de el.
Dar în actele prezentate în instanţă, la procesul civil,
această echipă a fost menţionată la un moment dat
de avocatul poliţiştilor de frontieră.
"Am consultat raportul Poliţei San Diego
"şi al echipei CIT a Poliţei de Frontieră."
Cum adică?
Familia nu ştia ce e CIT, nici avocaţii nu ştiau ce e CIT.
- Nu e un raport de la resurse umane? - Nu ştiu.
Dar agenţia nu explică deloc în timpul procesului ce este echipa CIT.
Am găsit un document al guvernului
despre Manualul pentru folosirea forţei din 2010
şi acolo scrie că RO, adică responsabilul de incident,
poate iniţia o anchetă paralelă
prin această echipă pentru incidente grave.
Şi mi-am zis: "Ha!"
Fiindcă în 2014,
CBP şi Poliţia de Frontieră au actualizat acest manual
şi au scos echipa CIT.
Au scăpat de ea.
- Dar încă există? - Nu ştiu.
Trebuie să găseşti agenţi care sunt dispuşi să vorbească.
LISTA DE AGENŢI DE FRONTIERĂ Cazul Anastasio Hernández
Sunt jurnalist şi lucrez la un articol despre Anastasio Hernández.
Alo?
- Bună ziua! Îl caut pe domnul... - Da.
Sunt John Carlos Frey, jurnalist,
şi lucrez la un articol despre Anastasio Hernández...
Pa!
Alo?
Bună ziua! Nu pot vorbi.
Mă numesc John Carlos Frey.
E vorba de un caz de acum 12 ani şi aş fi vrut să discutăm despre el.
Felicitări şi nu vă speriaţi! Sunt cel mai tare om din câţi cunoaşteţi.
Lăsaţi-mi numele şi numărul şi vă contactez eu.
Continuaţi înainte.
- Bună ziua! - Bună
- Cum merge? - Domnul...
Sunt jurnalist, John Carlos Frey.
Scriu un articol despre Anastasio Hernández.
Peste 20 km, faceţi dreapta.
Despre ce e vorba?
Despre Anastasio Hernández-Rojas, un caz de acum 12 ani.
A fost implicat...
Nu ştim despre cine e vorba.
Peste 30 km, faceţi stânga.
- Bună ziua! - Bună ziua!
- Sunt jurnalist. - Ştiu cine eşti.
- N-o să vorbim. Mulţumim! - Bine.
Salut! Ce faci?
Bine. Nu vor să-mi vorbească. Tu ce faci?
Bine.
Deci sunt câteva lucruri de lămurit.
Primul, echipa asta pentru incidente grave.
Nu sunt sigur că există.
Ai mai aflat ceva în afară de informaţia asta?
Deci...
am văzut o scăpare pe Twitter de la comandantul sectorului Tucson.
Stai că am descărcat-o pe telefon.
Zice că pe 16 iunie, un poliţist de frontieră din Nogales, Arizona,
a folosit forţa brută şi şi-a scos arma.
Asta e tot.
Apoi am găsit o ştire
cum că Poliţia Nogales a apărut la faţa locului
şi n-au avut voie să ancheteze cazul.
Faptul că ascund informaţii Poliţiei din Nogales mi se pare
foarte ciudat.
De unde ştii că au trimis o echipă CIT?
Nu ştiu, dar mi se pare suspect.
O femeie spune că a fost împuşcată în cap de un poliţist de Frontieră din Nogales.
Femeia a spus că încă nu ştie de ce a fost tratată atât de brutal.
O ascultaţi pe Liliana Soto de la ABC 15.
Bună dimineaţa! Pot vorbi cu caporalul Mintz?
- Mintz? - Da.
A avut loc un incident în iunie anul acesta.
Un poliţist de frontieră a împuşcat o femeie în cap şi am nişte întrebări.
- Bine. Numai puţin. - Mulţumesc!
- Bună! Sunt John. Încântat! - Sergentul Angulo.
- Să port mască? - Da. Cu ce vă ajut?
Poliţiştii de frontieră au împuşcat o persoană în ceafă?
- Aţi auzit despre incident? - Da, dar nu pot comenta.
Nu lucrez la Poliţia de Frontieră.
Dar îmi puteţi spune care a fost protocolul urmat?
Nu pot comenta.
- De-asta aţi vrut să ne vedem? - Exact.
Ăla e şeful poliţiei?
N-o să ne vorbească.
- Sunteţi comandantul Bermundez? - Da, domnule.
Încercam să vorbim cu un agent
despre protocolul pe care îl aveţi cu Poliţia de Frontieră.
Puteţi vorbi despre asta?
- Pot comenta pe scurt. - Sigur.
Dar nu discutăm despre anchetele altora.
Suntem profesionişti şi există un cadru legal.
- Bine. - Ce întrebare aveaţi?
Acum câteva luni o femeie a fost împuşcată de un poliţist de Frontieră.
Poliţia Nogales n-a fost implicată deloc.
- Exact. - Ce înseamnă asta?
Protocolul ne dictează să nu anchetăm
incidentele armate de la Poliţia de Frontieră.
Lucrurile stau astfel de când ştiu eu.
- Aţi auzit de echipele CIT? - Da, pentru incidente grave.
- Care e rolul lor la locul faptei? - Nu ştiu. Întrebaţi-i pe ei.
Nu pot. Ştiu anumite lucruri, dar sunt şi lucruri pe care nu le ştiu.
- Núñez. - Domnule Núñez, sunt John Frey.
- Cu ce te pot ajuta? - Caut informaţii.
Scriu despre echipele CIT.
- Nu găsesc nimic online. - Dă-mi un e-mail.
Bine. Există? Măcar atât îmi poţi spune?
Ştii ce? Habar n-am ce...
- Despre ce vorbesc? - Da.
Nu confirm nimic.
Te rog să nu-mi pui vorbe în gură. Trimite-mi un e-mail.
Mulţumesc!
CIT există
Pui întrebări. Uite câteva răspunsuri.
Prezentare internă CIT
ECHIPA PENTRU ANCHETAREA INCIDENTELOR GRAVE
STRÂNGEREA ŞI PRELUCRAREA PROBELOR
Ce e CIIT?
Înfiinţată în 1987 ca să ancheteze incidentele interne grave,
echipa menţine şi apără integritatea Poliţiei de Frontieră.
Limitarea răspunderii juridice
Ne putem întâlni ca să ne spuneţi mai multe?
Am multe informaţii care trebuie făcute publice.
Trebuie dezvăluite.
E foarte greu să spui adevărul,
dar când vezi cazuri precum cel al lui Anastasio...
apar întrebări greu de ignorat.
CIT a fost...
ANONIM FOST AGENT CIT
...un program menit să ancheteze...
incidente grave, conform evaluării şefului de patrulă.
Dar au existat şi cazuri
când unii agenţi activi la acea dată compromiteau...
compromiteau probele fiindcă nu voiau...
Nu voiau...
ca toată lumea să afle că ceva a mers prost.
Şi dacă...
Dacă există anumite îndoieli
în legătură cu cineva
care s-a comportat necorespunzător
sau a încălcat regulile şi legea,
ei o să...
O să muşamalizeze totul.
Fac asta în mare parte ca să evite răspunderea civilă.
Au existat cazuri în care s-a ajuns la procese civile.
Acesta e...
Acesta e scopul.
Deşi cazul lui Anastasio e trist...
nu cred că e singurul caz unde moartea în arest putea fi prevenită.
DE LA UCIDEREA LUI ANASTASIO ÎN 2010,
PESTE 200 DE OAMENI AU MURIT ÎN URMA INTERACŢIUNILOR
CU POLIŢIA DE FRONTIERĂ SUA.
Astăzi are loc un priveghi pentru un tânăr omorât săptămâna aceasta
de poliţiştii de frontieră.
Oficialităţile din San Diego anchetează
moartea unui bărbat în Ajunul Crăciunului.
Fusese arestat la frontieră.
Tensiuni la frontiera SUA - Mexic după împuşcarea unui mexican de 15 ani.
Băiatul de 17 ani a fost împuşcat în piept...
Poliţia de Frontieră spune că băiatul arunca cu pietre peste gard.
Încă un incident în El Paso, Texas.
Ispăşea o pedeapsă când...
...a omorât mama a cinci copii când se afla în maşină.
Există două versiuni ale poveştii.
Există foarte puţine răspunsuri.
Agentul ar fi acţionat în legitimă apărare.
Câte cazuri ai verificat?
Cel puţin 45.
Le caut pe PACER, unde există toate cazurile federale.
Multe sunt procese civile.
Am citit şi cazurile din anii '90.
Agentul pretinde mereu că cineva a aruncat cu pietre în el.
Nu a fost lovit sau rănit, dar a tras şi a omorât pe cineva.
E aceeaşi poveste, iar şi iar.
Deci verifici cazurile cu echipe CIT, CIIT...
Sau SET.
- Echipă de strângere a probelor. - E acelaşi lucru, nu?
Da.
În timpul proceselor civile, apar autorităţile locale.
Iar avocaţii spun:
"Deci locul faptei nu se afla sub controlul vostru
"şi, când aţi ajuns acolo, v-aţi bazat pe Poliţia de Frontieră
"să vă arate probele."
Şi ei zic: "Da."
Crezi că în toate incidentele de la frontiera SUA - Mexic
există echipe CIT implicate?
Da.
Peste tot.
29 OCTOMBRIE 2021
JOHN CARLOS FREY VORBEŞTE DESPRE CIT
CU MARIA ŞI COALIŢIA COMUNITĂŢILOR DE LA FRONTIERA SUDICĂ.
PUBLICĂ DESCOPERIRILE ÎN CÂTEVA ZIARE.
În această seară o unitate obscură a Poliţiei de Frontieră e acuzată
că intervine în apărarea poliţiştilor.
Activiştii pentru drepturile omului cer o audiere în Congres
pe tema unei unităţi ascunse a Poliţiei de Frontieră.
John Carlos Frey, ce ne poţi spune despre noile informaţii
despre aceste practici ascunse ale Poliţiei de Frontieră SUA?
Pregătesc probe, le falsifică, le manipulează şi le şterg,
ca să justifice folosirea violenţei.
Ăsta e scopul CIT.
Iată ce se întâmplă.
Strâng toate probele care le susţin ipoteza
şi le distrug pe cele împotriva lor şi nimeni nu acceptă cazul.
Acest lucru se întâmplă pentru a diminua răspunderea şi consecinţele legale
pentru instituţie.
De 35 de ani. E cel mai mare secret al lor.
Nu au niciun temei legal să existe.
Nu există nicio unitate de poliţie, fie ea municipală sau federală,
care se anchetează fără monitorizare.
Asta face Poliţia de Frontieră.
John Carlos Frey, îţi mulţumim.
Scrii foarte mult despre imigraţia de la graniţa cu Mexicul.
CAPITOLUL
Sunt John Carlos Frey.
- Mulţumesc pentru angajament. - Cu plăcere!
- Ne putem da jos măştile? - Da.
Dacă cele sugerate aici
ar avea loc în cadrul poliţiei locale sau la biroul unui şerif,
întreaga naţiune ar fi revoltată.
Situaţia trebuie investigată.
Având în vedere toate articolele din presă din ultima vreme,
trebuie să punem o serie de întrebări.
Care sunt cadrul instituţional, protocolul şi procedurile instituţiei?
Nu e un fel de departament de probleme interne
unde analizează comportamentul angajaţilor.
Obiectivul e limitarea răspunderii juridice.
Şi suntem siguri
că astfel de echipe există de-a lungul graniţei.
Din cunoştinţele mele, CIT n-ar trebui să existe,
fiindcă Congresul nu le-a dat competenţa de a face anchete interne.
Nu am găsit o hotărâre a Congresului care să le dea aprobare şi finanţare.
Da, e grav.
16 NOIEMBRIE 2021
Linişte în sală.
Aceasta e prima audiere a Departamentului pentru Securitate Internă
după 16 ianuarie 2018.
Bun-venit secretarului Ale Mayorkas, care va depune mărturie.
Dau cuvântul senatorului Padilla.
Mulţumesc, domnule preşedinte.
Am mai multe întrebări. Dle secretar, mulţumesc pentru prezenţă!
E vorba despre acuze deosebit de grave cu privire la activitatea
agenţilor de la Poliţia de Frontieră.
O scrisoare trimisă de Coaliţia Comunităţilor de la Graniţa de Sud
ne aduce la cunoştinţă existenţa unor echipe pentru incidente grave,
care se amestecă în anchetarea agenţilor de la Vamă şi Protecţia Frontierelor.
Conform scrisorii, aceste echipe operează
de zeci de ani şi îşi anchetează agenţii fără niciun fel de autoritate.
Domnule Mayorkas, ce măsuri a luat Departamentul pentru Securitate Internă,
pentru a remedia acest abuz de putere din partea echipelor CIT?
Dacă-mi permiteţi, sunt foarte mândru
că lucrez alături de bărbaţii şi femeile de la Vamă şi Protecţia Frontierei
şi comportamentul neadecvat al unuia
nu defineşte eroismul şi integritatea celor mai mulţi dintre ei.
Nu tolerăm abaterile disciplinare în rândul angajaţilor noştri,
fie vorba de Vamă şi Protecţia Frontierei
sau orice altă instituţie din subordinea noastră.
Vom corecta orice abatere acolo unde e cazul.
DUPĂ AUDIEREA DE LA SENAT, DOI FOŞTI FUNCŢIONARI DE RANG ÎNALT
DE LA POLIŢIA DE FRONTIERĂ SUNT DE ACORD SĂ DEA INTERVIU.
Mă numesc James Tomsheck.
Am lucrat opt ani la Control Intern, în Poliţia de Frontieră SUA.
POLIŢIA DE FRONTIERĂ SUA
Înainte de sosirea mea,
nu exista control intern în cadrul instituţiei.
Mulţi ani, Poliţia de Frontieră a operat
fără a fi monitorizată pentru a fi trasă la răspundere.
Aşadar, eu trebuia să conduc departamentul
şi să mă ocup de probleme de integritate pe care le-ar fi putut avea instituţia.
La sosirea mea, am fost surprins
că Poliţia de Frontieră nu îşi dorea un departament de control intern
care să le monitorizeze activitatea.
Din păcate, departamentul Control Intern era privit
cu ostilitate şi neîncredere de către Poliţia de Frontieră.
Nu am fost bine primit
fiindcă aveam mentalitatea cuiva din forţele de ordine.
Ei se considerau o instituţie paramilitară.
PREGĂTIRE CBP
Forţele de ordine învaţă să imobilizeze,
dar armata te pregăteşte
să ataci şi să loveşti inamicul cu forţă letală.
FOLOSIREA FORŢEI - INCIDENT
Când incidentele se soldau cu victime, purtam aceeaşi discuţie.
Eu le ziceam: "Sunteţi forţe de ordine.
"Sunteţi obligaţi să protejaţi oamenii,
"chiar dacă nu sunt cetăţeni americani."
Dar nu le puteam schimba mentalitatea.
Unul dintre răspunsurile primite era:
"Nu ştii cum e să porţi uniforma verde."
În vara lui 2010,
după ce domnul Hernández-Rojas a fost atacat,
am fost informat asupra incidentului.
Agenţii din biroul de control intern din San Diego m-au informat.
Aceştia au confirmat că domnul Hernández-Rojas
era întins pe asfalt şi încătuşat când a fost electrocutat.
Ştim, fiindcă echipa CIT a mers pe teren
şi a strâns probe,
apoi a raportat direct la şeful din San Diego,
care a raportat şefului Poliţiei de Frontieră,
care a raportat comisarului adjunct pentru Vamă şi Protecţia Frontierei.
După ce am stabilit faptele,
comisarul adjunct de atunci m-a chemat la el în birou
şi mi-a dat un ordin direct să trimit rapoarte false
în care scria că domnul Hernández-Rojas nu fusese imobilizat
şi se opunea arestării când a fost electrocutat.
Cealaltă problemă cu ancheta cazului Hernández
a fost ascunderea informaţiilor.
Am aflat că echipa CIT a folosit o citaţie administrativă
ca să obţină ilegal raportul autopsiei
înaintea altor colegi din forţele de ordine.
Apoi membrii echipei CIT au folosit acel document
ca să construiască o poveste în jurul evenimentului
pentru anchetatorii altor agenţii.
SCĂPASE DE SUB CONTROL
Susţineau ideea că au folosit justificat forţa.
Pe atunci, credeam
că domnul Hernández-Rojas decedase
deoarece ingerase o cantitate mare de metamfetamină.
Abia după câţiva ani am aflat
că ceea ce fusese identificat ca metamfetamină la autopsie
probabil erau medicamentele folosite la resuscitarea lui.
DOCUMENTELE DE LA PROCESUL CIVIL ARATĂ CĂ ANASTASIO PRIMISE
FENILEFRINĂ PENTRU TENSIUNE ÎNAINTE SĂ I SE FACĂ TESTUL ANTIDOPING.
FENILEFRINA POATE TESTA FALS POZITIV PENTRU METAMFETAMINĂ.
Trebuie să recunosc că mulţi agenţi sunt grijulii
şi duc la bun sfârşit misiunile dificile cu compasiune.
Din păcate, mulţi nu fac asta.
Iar asta include şi persoane care conduc Poliţia de Frontieră.
Deci în cazul lui Anastasio Hernández,
echipele CIT au muşamalizat totul?
Sigur că nu. Am văzut acele speculaţii. Nu. Nu există nicio muşamalizare.
Mai multe instituţii au anchetat cazul. Am fost întrebat despre nişte citaţii.
Acestea sunt verificate de avocaţi înainte să luăm astfel de măsuri.
Am documentat tot ce s-a întâmplat, aşa cum s-a întâmplat.
Dar, ţinând seama că există un proces pe rol,
nu voi comenta dacă fiecare persoană a acţionat corespunzător.
De aceea se desfăşoară o anchetă.
Deşi deţin o funcţie de conducere, nu m-am amestecat în acea anchetă.
Am oferit informaţii şi am dat interviuri.
Nu vreau să mă pronunţ dacă s-a procedat corect sau nu.
Până la urmă, subalternii dv. l-au bătut şi l-au electrocutat pe Anastasio.
Nu vă apasă incidentul?
De fiecare dată când cineva moare sau e grav rănit, mă apasă,
dar acestea sunt doar speculaţii.
Pentru multe dintre familiile ascultătorilor,
unitatea de muşamalizare a Poliţiei de Frontieră e infracţiune în sine.
Au curmat vieţi şi speranţe şi aşa ceva e inadmisibil.
Avem urme de paşi.
I-am găsit.
Vă vedem! Vă auzim! Începem să luptăm!
Nu au distrus doar ancheta în cazul lui Anastasio,
ci în multe alte cazuri.
Multe alte familii suferă ca familia mea.
Transmitem un mesaj clar. Nimeni nu e mai presus de lege.
Chiar dacă eşti din forţele de ordine şi tu te supui legilor.
Vă cerem să transmiteţi mesajul că povestea nu se mai poate repeta
şi ne întrebăm cine controlează Poliţia de Frontieră.
PRESIUNEA PUBLICĂ CREŞTE,
IAR CONGRESUL ANUNŢĂ ANCHETAREA ECHIPELOR CIT PE 24 IANUARIE 2022.
ÎNAINTE CA CONGRESUL SĂ TERMINE ANCHETA,
DIRECŢIA VAMĂ ŞI PROTECŢIA FRONTIEREI FACE UN ANUNŢ PE 3 MAI 2022.
După luni de critici, administraţia Biden elimină echipele CIT
din cadrul Poliţiei de Frontieră.
Elimină echipele speciale care de zeci de ani sunt acuzate
că acoperă abuzurile din agenţie.
CBP RECUNOAŞTE CĂ EVALUEAZĂ ŞI ÎMBUNĂTĂŢESC CONTINUU POLITICILE,
PRACTICILE ŞI PROCEDURILE PENTRU A MENŢINE RĂSPUNDEREA
ŞI TRANSPARENŢA, PRECUM ŞI PENTRU A RESPECTA LEGEA."
Azi e o zi memorabilă.
Nu ştim altă agenţie guvernamentală căreia i se trec cu vederea atâtea.
Şi vedem cu ochii noştri
că azi am obţinut o victorie şi nu va fi ultima.
Săptămâna aceasta, Comisia Interamericană va audia
pentru prima dată un caz împotriva unei agenţii din SUA.
Avocaţii spun că va fi un caz emblematic.
Decizia poate stabili un precedent
pentru folosirea violenţei de către forţele de ordine.
Stimaţi comisari,
legea SUA şi regulamentul CBP permite
folosirea excesivă a forţei conform standardelor interamericane.
Solicităm ca această Comisie să recomande Statelor Unite
să schimbe legile şi politicile de folosire a forţei
pentru încălcarea Declaraţiei americane, articolele 1, 2, 18,
25 şi 26.
Pentru bunicul?
Pune-le tu.
Bun! Vom vorbi despre dreptul internaţional al drepturilor omului.
Acesta este un caz despre impunitate la frontieră
şi despre cum funcţionarii guvernului au muşamalizat adevărul.
De aici începe dreptatea.
Dreptate pentru sutele de familii
care au pierdut pe cineva drag în mâinile Poliţiei de Frontieră.
Spune-mi ce s-a întâmplat.
Un agent de la imigrări m-a împuşcat, dar nu ştiu de ce.
De aceea anchetăm.
ÎN APRILIE 2025, COMISIA INTERAMERICANĂ A STABILIT
CĂ FOLOSIREA ÎN EXCES A FORŢEI A DUS LA MOARTEA LUI ANASTASIO HERNÁNDEZ.
S-A CONSTATAT ÎNCĂLCAREA DREPTURILOR OMULUI
ŞI S-A CERUT REDESCHIDEREA ANCHETEI
Subtitrarea: Giana Stănculescu TransPerfect Media